SCANDCAM ønsker å utvikle verktøy for en storskala overvåking av pattedyrsamfunnet i skogen. Dette er viktig for å forstå effektene på pattedyrsamfunnet i skogen av endret klima og økt menneskelig påvirkning på landskapet.

SCANDCAM er i regi av NINA og SLU, og forskningen skjer i samarbeid med bl.a. Høgskolen i Innlandet og NMBU. Arbeidet i felten skjer gjennom bruk av lokale krefter organisert av fylkeslag av NJFF, prosjektet «Dyr i drift» ulike Länsstyrelser i Sverige eller NINA og SLU selv. Forskningen er finansiert av Norges forskningsråd, NINAs strategiske instituttprogram, Miljødirektoratet, Naturvårdverket, Fylkesmenn, Rovviltnemnder og Fylkeskommuner.

SCANDCAM består av flere delprosjekter som blant annet har som mål å

Evaluere den pågående overvåkingen av gaupe i ulike studieområder i Skandinavia Vurdere viltkamerametodikken som verktøy i overvåking av ulv og gaupe i snøfattige strøk. Utvikle viltkamerametodikken som verktøy i langtidsstudier av demografiske parametere hos gaupe, som overlevelse og rekruttering. Utvikle viltkamerametodikken som verktøy for overvåking av flere arter (hjortevilt, rovvilt, hare, invasive arter) og viltsjukdommer i skogøkosystemet. Studere effekter av menneskelig forstyrrelser på struktur i ulike pattedyrsamfunn Studere ulike arters bruk av ulike veikryssingsstrukturer



AUTOMATISKE VILTKAMERA med bevegelsessensorer er satt ut på en rekke lokaliteter i Skandinavia. Nøyaktig plassering for kameraene er maskert. Original plassering vil være inne i sirkelen som vises når du tar musepeker over kartnåla. Grunneiers tillatelse er innhentet for alle lokaliteter, og alle våre kamera merkes med standard plakater merket med NINA eller SLU.

ALLE BILDER av store rovdyr og villsvin legges ut fortløpende etter som bildene kommer inn til NINA, og alle kan se bildene ved å klikke på en av kartnålene. Vi ber om forståelse for at vi ikke kan legge ut alle bilder av alle andre arter fortløpende. Vi legger ut et stort utvalg av bilder fra andre arter to til tre ganger hvert år, og statistikk over hvilke arter og artsgrupper som er fotografert på lokalitetene kan sees hvis man klikker man på kartnålene

Viltkameraene sittes i så stor grad som mulig ut i områder med lite trafikk av mennesker. Vinklene på kamera er satt så mennesker vanskelig lar seg identifisere ALLE BILDER av mennesker slettes, og vi har avklart våre rutiner med Datatilsynet.

Alt innhold på dette nettstedet er beskyttet med opphavsrett. Med mindre det står noe annet, er informasjonen som finnes på dette nettstedet Copyright ©NINA. Ingen bilder eller video kan benyttes i kommersiell virksomhet eller videreformidles til tredjepart. Ingen data fra nettsiden kan publiseres uten NINA sin samtykke.

Følg oss på Facebook.